ශ්‍රී ලංකාව ඇතුලූ රටවල් රැසකට බලපැවැත්වූ ජී.එස්.පී තීරුබදු වැඩසටහන මේ වසරේ දෙසැම්බර් 31 වනදායින් අවසන් වන බව ඇමරිකා එක්සත් ජනපදය නිවේදනය කළා.කොළඹ එක්සත් ජනපද තානාපති කාර්යාලය සදහන් කළේ ඒ අනුව ලබන ජනවාරි පළමුවැනිදා සිට ශ්‍රී ලංකාවෙන් ඇමරිකාවට සිදුකරන අපනයනයන් ද වරණීය නොවන තීරුබදුවලට යටත් වන බවයි.ජී එස් පී තීරු බදු සහන වැඩසටහන අවසන් කෙරෙන්නේ එක්සත් ජනපද කොංග්‍රසය මගින් එය දීර්ඝ කිරීම අනුමත නොකිරීම හේතුවෙන් නිසා බව ද එක්සත් ජනපද තානාපති කාර්යාලය වැඩිදුරටත් කියා සිටියා.ශ්‍රී ලංකාවේ ඉහළම අපනයන වෙළඳපොල වන්නේ ඇමරිකා එක්සත් ජනපදයයි.